7. ΒΑΣΙΛΙΚΟΝ ΔΙΑΤΑΓΜΑ της 5 Φεβρ./18 Μαρτ. 1957 Περί του τρόπου και χρόνου χορηγήσεως χρηματικών ενισχύσεων εις ιπποτρόφους και ιπποπαραγωγούς δια την συντήρησιν και αγοράν εκλεκτών αναπαραγωγών ζώων. Έχοντες υπ' όψιν το άρθρον 18 του υπ' αριθ. 1360/1942 Νομοθετικού Διατάγματος "περί βελτιώσεως και αναπτύξεως της παραγωγής των μονόπλων", την υπ' αριθ. 727 της 20 Δεκεμβρίου 1956 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρον 1. 1.Αι χρηματικαί ενισχύσεις συντηρήσεως αι προβλεπόμεναι υπό του άρθρ. 14 του Ν. Διατάγματος υπ' αριθ. 1360/42 καταβάλλονται μετά γνωμοδότησιν του Διοικητικού Συμβουλίου του Κ.Τ.Γ.Κ. και Δασών εκδιδομένης προ της ενάρξεως εκάστης περιόδου Επιβάσεων και καθοριζούσης το μέγεθος της χρηματικής ενισχύσεως, α)εις τους κατόχους των κηλώνων ίππων και όνων μετά την λήξιν της περιόδου των Επιβάσεων, β)εις τους κατόχους των φορβάδων και θηλειών όνων εις δύο ίσας δόσεις, της πρώτης μετά την λήξιν της περιόδου των Επιβάσεων και της δευτέρας μετά την γέννησιν του πώλου, γ)εις τους κατόχους πώλων εις δύο ή πλείονας δόσεις. 2.Οι κάτοχοι των κηλώνων ίππων και όνων λαμβάνοντες χρηματικάς ενισχύσεις υποχρεούνται: α)να διατηρώσι τα ζώα των εις καλήν θρεπτικήν κατάστασιν και μη υποβάλλωσι ταύτα εις κοπιώδεις εργασίας καθ' όλην την διάρκειαν της περιόδου των επιβάσεων (1η Μαρτίου-30η Ιουνίου), β)ν' αρνηθώσι την δια του Επιβήτορός των οχεία φορβάδων και θηλειών όνων πασχουσών εκ μεταδοτικών νόσων ως και τοιούτων των γεννητικών οργάνων, γ)ν' αναφέρωσιν εις την Νομοκτηνιατρικήν Υπηρεσίαν και το Ιππικόν ή Κτηνοτροφικόν Ίδρυμα της Περιφερείας των πάσαν ύποπτον εκδήλωσιν μεταδοτικής νόσου ήτις τυχόν ήθελεν παρουσιασθή εις τα άρρενά των ζώα και να συμμορφούνται επακριβώς εις τας υπό του Νομοκτηνιάτρου διδομένας οδηγίας, σχέσιν εχούσας με την εις καλήν υγιεινήν κατάστασιν διατήρησιν των ζώων των, δ)να εξυπηρετώσι προθύμως τους κατόχους των προς επίβασιν προσαγομένων φορβάδων και θηλειών όνων, ε)να εκτελούν δια του επιβήτορός των, εντός εκάστης περιόδου επιβάσεων, τριάκοντα τουλάχιστον πρώτας επιβάσεις επί φορβάδων ή θηλειών όνων και στ)να τηρώσι βιβλίον επιβάσεων τύπου καθορισθησομένου υπό του Υπουργείου Γεωργίας. Οι κάτοχοι επιχορηγουμένων επιβητόρων δικαιούνται εισπράξεως εκ των κατόχων των προς επίβασιν προσαγομένων φορβάδων ή θηλειών όνων χρηματικής αμοιβής, οριζομένης δι' αποφάσεως του Υπουργού της Γεωργίας. 3.Οι κάτοχοι επιχορηγουμένων φορβάδων και θηλειών όνων υποχρεούνται: α)να διατηρώσι τα ζώα των εις καλήν θρεπτικήν κατάστασιν και να μη υποβάλλωσι ταύτα εις κοπιώδεις εργασίας, ιδία κατά το τελευταίον στάδιον της εγκυμοσύνης των και β)ν' αναφέρωσιν εις το Ιππικόν ή Κτηνοτροφικόν Ίδρυμα ή την Διεύθυνσιν Γεωργίας της Περιφερείας των την γέννεσιν του πώλου, εντός μηνός το βραδύτερον από της γεννήσεώς του. 4.Οι κάτοχοι επιχορηγουμένων πώλων υποχρεούνται να διατηρώσι τούτους εις καλήν θρεπτικήν κατάστασιν. Άρθρον 2. 1.Αι υπό του άρθρου 15 του Ν. Διατάγματος υπ' αριθ. 1360/1942 προβλεπόμεναι ανεξόφληται επιχορηγήσεις αγοράς εκλεκτών επιβητόρων ίππων καταβάλλονται ευθύς ως λάβει χώραν η αγοραπωλησία είτε εις την   Αγροτικήν Τράπεζαν εφ' όσον η προμήθεια γίνεται εκ του εξωτερικού δια χρημάτων αυτής είτε εις τον αγοραστήν του ζώου εφ' όσον η προμήθεια γίνεται εκ του εσωτερικού. 2.Η καταλληλότης δι' αναπαραγωγήν των εκ του εσωτερικού αγοραζομένων επιβητόρων ίππων κρίνεται παρ' Επιτροπής αποτελουμένης εκ του Δ/ντού Γεωργίας του Δ/ντού του Ιππικού ή Κτηνοτροφικού Ιδρύματος της Περιφερείας και του Νομοκτηνιάτρου. 3.Οι λαμβάνοντες επιβήτορας ίππους δι' ιδιαιτέρας συμφωνίας εκ του Κ.Τ.Γ.Κ. και Δασών ομοίως ανεξοφλήτους επιχορηγήσεις δι' αγοράν επιβητόρων ίππων ως και επιβήτορας όνους δωρεάν, υποχρεούνται να χρησιμοποιούν τους επιβήτορας αυτούς προς δημοσίαν οχείαν επί πενταετίαν τουλάχιστον και να εκπληρώνουν τας εν άρθρω 1 του παρόντος καθοριζομένας υποχρεώσεις δια τους κατόχους επιχορηγουμένων κηλώνων ίππων και όνων. 4.Εν περιπτώσει μη εκπληρώσεως μιας των εν λόγω υποχρεώσεων, υποχρεούνται, μετά γνωμοδότησιν του Δ. Συμβουλίου του Κ.Τ.Γ.Κ. και Δασών και έγκρισιν του Υπουργού της Γεωργίας, οι μεν λαβόντες ανεξοφλήτους επιχορηγήσεις να επιστρέφουν ταύτας, οι δε λαβόντες δωρεάν επιβήτορας ίππους ή όνους να καταβάλουν την κατά τον χρόνον της δωρεάς, αξίαν αυτών. Επί δυστροπία εφαρμόζονται αι διατάξεις του Νόμου περί αναγκαστικής εισπράξεως Δημοσίων εσόδων. Άρθρον 3. 1.Αι υπό του άρθρου 16 του υπ' αριθ. 1360/1942 Ν. Διατάγματος προβλεπόμεναι χρηματικαί ενισχύσεις καθορίζονται κατόπιν γνωμοδοτήσεως του Δ. Συμβουλίου του Κ.Τ.Γ.Κ. και Δασών εκδιδομένης μετά πρότασιν των οικείων Ιππικών ή Κτηνοτροφικών Ιδρυμάτων ή Διευθύνσεων Γεωργίας και καταβάλλονται εις μεν τους βελτιούντας το φυσικόν περιβάλλον των ζώων άμα τη ενάρξει των εργασιών εις δε τους βελτιούντας το τεχνικόν περιβάλλον άμα τη λήξει των εργασιών. 2.Εις τους λαμβάνοντας χρηματικάς ενισχύσεις δια την ανέγερσιν σταύλων, απαγορεύεται επί μίαν δεκαετίαν από της χορηγήσεως της ενισχύσεως η μεταβίβασις ή πώλησις ως και η χρησιμοποίησις των εγκαταστάσεων δι' ετέρον σκοπόν άνευ ειδικής προς τούτο αδείας του Υπουργείου Γεωργίας. 3.Οι μη συμμορφούμενοι προς την ανωτέρω παράγραφον υποχρεούνται να επιστρέψωσι την καταβληθείσαν αυτοίς ενίσχυσιν. 